ཁོ་རང་དེ་ལྟར་ཡང་བསྐྱར་ཐག་རིང་ཉིན་ལམ་ཞིག་ཏུ་འགྲོ་བའི་འགྲུལ་འཁོར་ཞིག་ཏུ་བསྡད།རླངས་འཁོར་གྱི་ལམ་གླ་སྦྱིན་རྗེས་སྒོར་ཁུག་གི་ནང་དུ་དངུལ་ལོར་མང་པོ་མི་འདུག་པས་རྔམ་པ་ཞིག་འཐེན།གང་ལྟར་འགྲུལ་འཁོར་འདིའི་ནང་གི་མི་ཕལ་མོ་ཆེ་བོད་ཡིན་མོད།ཞྭ་ལུགས་གྱོན་སྟབས་དང་།སྐད་ཆ་སོགས་གང་ལ་དཔག་ནའང་ཕ་ཡུལ་གྱི་མི་ཞིག་མེད་པར་སྣང་བས་ཁ་སང་ལྟར་ཁ་བཏུམས་མཆུ་བཏུམས་དང་གཉིད་ཁུལ་སོགས་མི་དགོས་པས།ལུས་པོ་ཅུང་ལྷོད་ལ་ཕབ་སྟེ་སྡོད་ཆོག་ཆོག་རེད།ཡིན་ནའང་སེམས་པ་ནི་མདུན་ནས་མདུན་དུ་བསྐྱོད་བཞིན་པའི་རླངས་འཁོར་གྱི་འཁོར་ལོ་ལྟར་སྐད་ཅིག་ཙམ་ཡང་སྡོད་མི་ཚུགས་པར་ཤོར་འགྲོ་བ་ལས་ལྷོད་ལ་འབབ་ཐབས་ཤིག་གང་ན་ཡོད།